# **ชื่อโครงการ** เศรษฐกิจพอเพียง ในสถานศึกษา

**แผนงาน** งานบริหารทั่วไป

**ผู้รับผิดชอบโครงการ** นายภานุวัฒน์ สิงห์หาญ และคณะ

**ระยะเวลาดำเนินการ** 1 พฤษภาคม 2558 - 30 กันยายน 2558

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. หลักการและเหตุผล

การจัดการเรียนการสอนเพื่อให้เด็กได้เรียนรู้ปฏิบัติจริงจากประสบการณ์ของเขาโดยตรงเป็นสิ่งสำคัญยิ่งประการหนึ่งเพื่อให้เด็กได้มีความรู้เข้าใจอย่างถ่องแท้ และ ตระหนักถึงหน้าที่ความรับผิดชอบ การเรียนรู้การทำงานเป็นกลุ่ม รู้จักหลักและวิธีการขั้นตอนการปฏิบัติเพื่อนำไปใช้ในชีวิตประจำวันได้ เป็นการปลูกฝังให้เด็กชอบรับประทานพืชผักที่มีประโยชน์จำเป็นต่อร่างกายในวัยของเขา อีกทั้งยังเป็นการน้อมนำปรัชญาตามแนวพระราชดำริพระบาทสมเด็จพระเจ้าอยู่หัวภูมิพลอดุลยเดช รัชการที่ 9 แห่งราชวงศ์จักรีไทย มาปรับประยุกต์ใช้ให้เหมาะสมกับการดำรงชีวิต การเล่าเรียน การประพฤติปฏิบัติตนให้มีความเป็นอยู่ที่ดีตามอัธภาพตามหลักปรัชญาเศรษฐกิจพอเพียง ด้วยหลักการการมีเหตุผล การพอประมาณ การมีภูมิคุ้มกันที่ดีบนพื้นฐานของความรู้คู่คุณธรรม

2. วัตถุประสงค์

2.1 เพื่อให้นักเรียน มีความรู้ ความเข้าใจ และสามารถปฏิบัติได้เกี่ยวกับการเพาะปลูกพืชผักสวนครัว

2.2 เพื่อให้นักเรียนมีเจตคติที่ดีต่อการใช้ชีวิตที่พอเพียง

2.3 เพื่อให้นักเรียนนำความรู้ ความสามารถในการเรียนรู้ไปประยุกต์ใช้ในชีวิตประจำวันของนักเรียนเวลาที่อยู่กับครอบครัวได้

2.4 เพื่อสร้างแหล่งเรียนรู้ในโรงเรียน

2.5 เพื่อสนับสนุนโครงการอาหารกลางวันในโรงเรียน

2.6 เพื่อให้ผู้เรียนได้มีทักษะในการทำงานเป็นทีม มีจิตสาธารณะ เรียนรู้หลักการแห่งสหกรณ์

3. เป้าหมาย

3.1 นักเรียนร้อยละ 90 เข้าร่วมกิจกรรมกลุ่มเพื่อทำงานด้านการเกษตรตามที่คุณครูชี้แนะ

3.2 คุณครู และบุคลากรทางการศึกษา ร้อยละ 99 ได้ใช้ประโยชน์จากแหล่งเรียนรู้ที่ร่วมกันสร้างขึ้นภายในโรงเรียนโดยบูรณาการในทุกกลุ่มสาระการเรียนรู้

4. ขั้นตอนการดำเนินงาน

4.1 สำรวจรวบรวมข้อมูลโดยการวิเคราะห์ SWOT Analyses

4.2 เสนอโครงการขอความเห็นชอบจากเขตพื้นที่ และเทศบาลตำบลป่ามะนาว

4.3 แต่งตั้งคณะทำงาน

4.4 ดำเนินงานตามโครงการ

4.5 ติดตามและประเมินผล

5. ทรัพยากร

5.1 บุคลากร

คณะครู นักการภารโรง และนักเรียน ทุกคน

5.2 งบประมาณ

เงินอุดหนุนจากเทศบาลตำบลป่ามะนาว จำนวน 20,000 บาท

6 . การประเมินผล

6.1 จัดประกวดผลงานนักเรียนด้านการเกษตร

6.2 จัดแสดงผลงาน หรือจัดนิทรรศการ และนำผลผลผลิตออกจำหน่าย

6.3 สังเกตพฤติกรรมการรับประทานอาหารที่มีพืชผักผลไม้เป็นส่วนประกอบ

7. ผลที่คาดว่าจะได้รับ

7.1 นักเรียนมีความรู้ ความเข้าใจเรื่องเศรษฐกิจพอเพียง

7.2 นักเรียนสามารถนำความรู้ที่ได้รับไปใช้ในชีวิตประจำวัน และเผยแพร่สู่ครอบครัวได้

7.3 นักเรียนทุกคนมีสุขภาพร่างกายแข็งแรง ทำงานร่วมกันอย่างมีความสุข มีจิตสาธารณะได้รับประทานอาหารกลางวันที่มีพืชผักเป็นส่วนประกอบเหมาะสมตามหลักโภชนาการ

**คำนำ**

การดำรงชีวิตในปัจจุบันในภาวะเร่งรีบที่ต้องแข่งกับเวลาตามระบบทุนนิยมทำให้คนเราขาดความสุข ขาดความอบอุ่นจากครอบครัวเห็นแก่ตัวและส่วนตนมากขึ้น ทำให้ลืมวิถีชีวิตและการทำตามจารีตประเพณีจากบรรพบุรุษเริ่มลดน้อยถอยลง ทั้งที่เป้าหมายของชีวิตคนเรานั้นคือความสงบสุข ชีวิตที่เรียบง่ายและเป็นธรรมดาไม่มีหนี้สินหรือแบกรับภาระจนเกินไปนั่นเอง การน้อมนำแนวทางตามพระราชดำริเกษตรทฤษฎีใหม่ในชื่อว่า ปรัชญาของเศรษฐกิจพอเพียงคือรูปแบบการดำรงชีวิตด้วยหลักการสร้างภูมิคุ้มกันที่ดีแก่ตัวเราแม้ในยามยากและยามยิ้ม การรู้จักพอประมาณในสิ่งที่ตนเองมีและความมีเหตุมีผลในการทำกิจต่างๆจะทำให้งานสำเร็จโดยไม่เบียดเบียนใครและมีความยั่งยืน เพราะอยู่บนพื้นฐานขององค์ความรู้ควบคู่คุณธรรม ด

ด้วยเหตุผลดังกล่าว โรงเรียนในฐานะเป็นแหล่งให้ศิลปะวิทยาแก่เยาวชนและอนุชนรุ่นต่อไป ได้ตระหนักถึงความสำคัญในการพัฒนาทรัพยากรมนุษย์ บุคคลให้เป็นผู้ที่คุณภาพและคุณธรรมหยัดยืนอยู่ในสังคมได้ทุกสภาวการณ์และสร้างความเจริญก้าวหน้าบนพื้นฐานธรรมาภิบาล เป็นต้นกล้าสำคัญของประเทศชาติ โรงเรียนแก่นเท่าพัฒนศึกษาจึงได้ร่วมกันพิจารณากิจกรรมและโครงการเศรษฐกิจพอเพียงมาใช้ในหลักสูตรการจัดการเรียนรู้ที่เน้นผู้เรียนเป็นสำคัญ ตามเจตนารมณ์แห่งพระราชบัญญัติการศึกษาแห่งชาติ

ในการนี้ทางโรงเรียนขอขอบพระคุณเทศบาลป่ามะนาวที่ได้อนุเคราะห์งบประมาณสนุบสนุนกิจกรรมเศรษฐกิจพอเพียงของสถานศึกษา มา ณ โอกาสนี้

ขอขอบพระคุณ

โรงเรียนแก่นเท่าพัฒนศึกษา

วันที่ 21 กรกฎาคม พ.ศ. 2559

**สารบัญ**

เรื่อง หน้า

1. กิจกรรมการเกษตร 1

2. กิจกรรมสหกรณ์ 2

3. กิจกรรมการทำอาหารกลางวัน 3

4. ภาวะโภชนาการของนักเรียน ใช้เกณฑ์น้ำหนักตามอายุและภาวะโลหิตจาง 4

-1-

กิจกรรมการเกษตร

 สำหรับกิจกรรมด้านการเกษตรนั้น โรงเรียนมีการจัดกิจกรรมโครงการเศรษฐกิจพอเพียงในสถานศึกษา ขึ้นและได้ดำเนินกิจกรรมที่แปลงเกษตรจำลองในโรงเรียนที่อยู่ใกล้โรงอาหาร ติดกับบ้านพักครู ของหมู่บ้านแก่นเท่า หมู่ที่ 5 ตำบลป่ามะนาว อำเภอบ้านฝาง จังหวัดขอนแก่น ซึ่งเป็นพื้นที่ที่เหมาะแก่การทำการเกษตรเพราะว่ามีบรรยากาศเย็นสบายอากาศถ่ายเท มีพื้นที่ว่างโล่งแสงแดดส่องถึง โดยในแต่ละวันนักเรียนแต่ละกลุ่มที่ได้รับมอบหมายให้ดูแลแปลงเกษตรใดก็จะใช้เวลาก่อนเลิกเรียน 30 นาทีไปที่แปลงเกษตรของตนเองเพื่อดูแลรักษาพืชผักในความรับผิดชอบของกลุ่มนั้น ทำการรดน้ำ พรวนดิน และใส่ปุ๋ยหมัก ปุ๋ยคอกตามเกณฑ์ที่เหมาะสม ซึ่ง โดยทางโรงเรียนจะให้นักเรียนเลือกตัดสินใจว่านักเรียนจะเลือกปลูกพืชผักสวนครัวชนิดใด โดยตามสมัครใจและโดยให้เลือกหลากหลายไม่ให้ซ้ำกันมากจนเกินไป ซึ่งก็จะมีอาทิเช่น ผักหอม ผักคะน้า ตะไคร้ กล้วย มะละกอ ผักชีหอม ผักกาดขาว พริก ข่า สระแหน่ โหระพา ผักชี ผักบุ้ง นอกจากนั้นแล้วยังมีการเลี้ยงปลาดุก ปลาน้ำจืดชนิดต่างๆในบ่อดิน โดยปลาดุกจะเลี้ยงในกระซังที่ที่ล้อมด้วยตาข่าย ซึ่งกิจกรรมดังกล่าว ทำให้โรงเรียนพืชผักสวนครัวไว้ประกอบอาหารกลางวันแก่เด็กนักเรียนที่เหลือก็นำไปจำหน่ายเก็บเป็นเงินออมไว้กับกิจกรรมสหกรณ์โรงเรียน





ผักบุ้งปลอดสารพิษ



คะน้า ใช้ปุ๋ยคอกดูแล



สะระแหน่ เป็นผัก สมุนไพร

-2-

**กิจกรรมสหกรณ์**

 นอกจากกิจกรรมการเกษตรแล้วทางโรงเรียนยังมีกิจกรรมสนับสนุน เพื่อบริหารจัดการกับเงินที่ได้จากการขายพืชผัก จากโครงการเศรษฐกิจพอเพียงในสถานศึกษานั่นก็คือ กิจกรรมสหกรณ์ ซึ่งทางโรงเรียนได้ดำเนินการจัดการกับเงินกองดังกล่าวโดยการก่อตั้งสหกรณ์โรงเรียนด้วยการซื้ออุปกรณ์การเรียนอันได้แก่สมุด ดินสอ ไม้บรรทัด รวมทั้งสินค้าเกษตรจากสวนผักโรงเรียนและผลิตภัณฑ์ที่ได้จากการแปรรูปอาหารของนักเรียน เพื่อจำหน่ายหน่ายแก่นักเรียนในราคาที่ย่อมเยากว่าร้านค้าภายนอก เป็นผู้ดูแลรับผิดชอบงานสหกรณ์ด้วยการตั้งเวรในแต่ละวันและเป็นเงินปันผลแก่นักเรียนในสิ้นเทอมก่อนจบชั้นการศึกษา ในแต่ละปีนักเรียนสามารถนำเงินก้อนดังกล่าวไปใช้ประโยชน์ได้อย่างเป็นที่น่าพอใจ



ภาพกิจกรรมสหกรณ์

-3-

**กิจกรรมการทำอาหารกลางวัน**

 กิจกรรมอาหารกลางวันเป็นกิจกรรมที่ทางโรงเรียนได้รับการสนับสนุนงบประมาณจากเทศบาลป่ามะนาวให้แก่ทางโรงเรียนซึ่งทำให้นักเรียนทุกคนได้ทานอาหารที่เป็นประโยชน์ โดยโครงการเศรษฐกิจพอเพียงในสถานศึกษาได้เข้ามาช่วยเสริมเพิ่มเติมในการนำพืชผักสวนครัวมาประกอบอาหารด้วย เพื่อให้นักเรียนได้ทานอาหารที่มีประโยชน์ครบถ้วนด้วยหลักทั้ง 5 หมู่มีพืชผักเป็นส่วนประกอบได้กินอิ่มท้องอย่างมีคุณภาพและยั่งยืน เพื่อให้เขาได้ทานอาหารที่มีสารอาหารครบถ้วนเพื่อการเจริญ เติบโตของร่างกายและสติปัญญาไปอย่างพร้อมเพรียงกันตามความเหมาะสมของวัยที่กำลังศึกษาเล่าเรียนของพวกเขา ซึ่งทางโรงเรียนมีการประกอบอาหารกลางวันให้เด็กได้รับประทานเป็นประจำทุกวัน โดยมิให้ซ้ำรายการในแต่ละวันในสัปดาห์หนึ่งๆ ซึ่งเป็นการช่วยลดภาระแก่ผู้ปกครองเรื่องค่าใช้จ่ายได้เป็นอย่างมากไปด้วยอีกทางหนึ่งซึ่งเขาไม่มีโอกาสอย่างบุคคลชุมชนในเมืองที่มีความเจริญเติบโตทางเศรษฐกิจแต่เขาก็มีความพร้อมอิ่มท้องอย่างพอเพียงทุกๆวัน





กิจกรรมเลี้ยงปลาดุกในบ่อดินทำให้โรงเรียนมีปลาไว้ทำอาหารกลางวันแก่เด็กนักเรียน

-4-

**ภาวะโภชนาการของนักเรียน ใช้เกณฑ์น้ำหนักตามอายุและภาวะโลหิตจาง**

 หลังจากการดำเนินกิจกรรมต่างๆของโครงการทางโรงเรียนได้มีการตรวจสุขอนามัยของนักเรียนในชั้นต่างๆในแต่ละเทอมถ้าเป็นการวัดน้ำหนักหรือว่าส่วนสูงทางโรงเรียนจะดำเนินเองแต่หากว่าเป็นการวัดความเข้มข้นของเลือดที่ทางโรงเรียนไม่สามารถทำการบันทึกค่าและตรวจหาค่าได้นั้น โรงเรียนได้รับความอนุเคราะห์จากทางโรงพยาบาลส่งเสริมสุขภาพตำบลป่ามะนาวที่มีคุณหมอและอนามัยรักษาการประจำอยู่มาช่วยตรวจ ซึ่งทางโรงเรียนได้ดำเนินการปี2558 นี้ไปแล้ว 3 ครั้ง โดย 

ครั้งที่ 1 ทางอนามัยมาตรวจสุขภาพปากและฟัน ทันตอนามัย

ครั้งที่ 2 ทำการตรวจหาความเข้มข้นของเม็ดเลือด ในเดือน กรกฎาคม พ.ศ. 2558

ครั้งที่ 3 มาอบรมให้ความรู้เกี่ยวกับเกลือไอโอดีน การรับประทานอาหารที่สุขลักษณะ



คุณหมอมาช่วยฉีดวัคซีนและเสริมไอโอดีนแก่นนักเรียน

## คณะทำงานโครงการเศรษฐกิจพอเพียงในสถานศึกษาปี 2558

# โรงเรียนแก่นเท่าพัฒนศึกษา

1. นายภานุวัฒน์ สิงห์หาญ ผู้อำนวยการโรงเรียน ประธานคณะทำงาน

2. นายภัทรพงศ์ แก้ววงษา ตำแหน่ง ครู คศ. 3 คณะทำงาน

3. นางสาวสุกานดา สร้อยพิมาย ตำแหน่ง ครู คศ. 1 คณะทำงาน

4. นางสาวละมัย เสือคำจันทร์ ตำแหน่ง วิทยากรภายนอก คณะทำงาน

5. นางสาวอุมารินทร์ กองลี พนักงานราชการ เลขานุการ

6. นางสาวหนึ่งฤทัย คำสุด เจ้าหน้าที่ธุรการ ผู้ช่วยเลขานุการ

**รายงานโครงการเศรษฐกิจพอเพียง ในสถานศึกษา**

**ประจำปีการศึกษา 2558**



**โรงเรียนแก่นเท่าพัฒนศึกษา**

**สำนักงานเขตพื้นที่การศึกษาประถมศึกษาขอนแก่นเขต 1**

**สำนักงานคณะกรรมการการศึกษาขั้นพื้นฐาน**

**กระทรวงศึกษาธิการ**